Waxaase marka hore dalka la bartilmaameedsanayo la darsa muddo dheer iimaha u gaarka ah uu leeyahay ee cadaawuhu ka naafeyn karo sida taariikhdiisii hore, heerka ay la’eg tahay kalsoonida isku qabaan shacabka dalka ku nool, hannaanka ay qabaa’iilku u dhisan yihiin, xurgufta ka dhaxaysa iyo waxyaabaha dhaliya, dhaqanka, qaabka deegaanada, aqoonta maadiga iyo tan diiniga iyo qiyamka kale ee dalkaasu leeyahay ee aasaaska u ah isku xirnaanta shacabka.
